Suidwes Landbou (Edms) Bpk. | Menslike Hulpbronne
Groep Bestuurder: Menslike Hulpbronne
TEL: 018 5811291
PERSONEEL lidmaatskap >>
PUBLIEK lidmaatskap >>
Kontak Mari van der Colf vir meer inligting.
TEL: (018) 581 1006
Suidwes Landbou is 'n Vlak 5 SEB-maatskappy
Suidwes Beleggings (Edms) Bpk SEB-sertifikaat
Vakleerlinge – Kontak
Aspirant landbouers ontvang 'n skenking van Suidwes vir verdere opleiding.
'n Bedrag van R1 062 034 is in die gemeenskap spandeer op donasies en borgskappe vir die volgende instansies:
Suidwes skep geleenthede vir opleiding en vaardigheidsontwikkeling aan voorheen-benadeelde werklose mense, naamlik:
12 maande leerlingskapkontrak
12 maande landbouvaardigheidsopleiding vir 20 aspirant landbouers uit die gemeenskap
'n Belangrike fokusarea binne die Suidwes Groep is die proses van ekonomiese en sosiale transformasie in Suid-Afrika. Swart ekonomiese bemagting word op verskeie vlakke binne die organisasie gedryf, naamlik:
Vaardigheidsontwikkeling: Die leerlingskap-program bied geleenthede aan voorheen-benadeelde werkers om hulself verder te ontwikkel en as leerlinge onder ervare en vaardige mentors te werk terwyl hulle in die werkplek opgelei word.
Opvolgbeplanning: Vaardigheidsbeplanning vorm die eerste tree in die proses van opvolgbeplanning. Kritiese vaardighede is geidentifiseer in onder andere die volgende areas: graanhantering, trekkerwerktuigkunde, onderdelekundigheid en kleinhandelwinkelbestuur.
Die Suidwes Raadplegingsforum verteenwoordig werknemers, die vakbond Solidariteit en bestuur. Dié forum vergader kwartaaliks en daar word gefokus op diensbillikheid en opleiding.
Aandeelhouding: Deur middel van die Kimama Investments (Edms) Bpk, is daar aan werknemers die geleentheid gebied om aandele te bekom in die maatskappy. In die Personeeltrust besit die swart werknemers 75,1 % belang en die blanke werknemers 24,9 % belang.
Deur middel van Katleho Investment (Edms) Bpk, is daar aan die vroulike werknemers verder 'n geleentheid gebied om aandele te bekom in hierdie Maatskappy. In die vrouepersoneeltrust besit die swart vroulike werknemers 76% belang en die wit vroulike werknemers 24% belang. Verder besit Katleho Investment ook 51% belang in Suidwes IT Oplossings (Edms) Bpk.
Soos die Wet vereis, is die werksplekvaardigheids- en die diensbillikheidsverslag betyds ingedien by onderskeidelik AgriSeta en die Departement van Arbeid.
Die fokus van die SEB-telkaart is op die verbetering van administrasie om aan die vereistes van die sertifiseringsowerheid te voldoen.
Suidwes is 'n Vlak 6 SEB-bydraer
Laai SEB-sertifikaat hier af >>
Element Werklike punt Geweegde punt
Eienaarskap 9.18 48
Bestuursbeheer 2.57 11
Billike indiensneming 0.00 13
Vaardigheidsontwikkeling 9.00 22
Voorkeuraankope 14.00 20
Besigheidsontwikkeling 10.00 12
Sosiale ekonomiese ontwikkeling 2.92 13
TOTAAL 47.67 139
Om 'n gemotiveerde en vaardige werkerskorps te verseker, fokus Suidwes Landbou op effektiewe menslike hulpbronbestuur, geleenthede vir groei en ontwikkeling, werknemergesondheid en -verhoudings.
Billike indiensnemingspraktyke, gereelde hersiening van beleide en prosedures, toepaslike beheermaatreels en stelsels en die toepassing van arbeidsverwante wetgewing verseker 'n werksomgewing waar personeel die geleentheid gebied word om sy kennis en vaardigheid uit te leef.
• Suidwes investeer in die ontwikkeling van sy werknemers se vaardighede en kennis. Nuwe personeel word blootgestel aan 'n volledige personeelbekendstellingsprogram en ontvang tydens aanstelling 'n volledige taaklys.
• Suidwes bied studielenings en -beurse aan werknemers en hul families.
• Formele opleiding by tersiêre instansies sluit verskeie vlakke van bestuurs- en spesialisopleiding in.
Werknemergesondheid en aftreevoorsiening
Mediese voordele: Daar is drie mediese fondse wat aan werknemers die voordeel bied om 'n opsie te kies wat aan elkeen se eiesoortige behoeftes voldoen. Suidwes het nie enige na-aftrede mediese subsidie-verpligting teenoor huidige of afgetrede werknemers nie.
In Oktober 2012 is 'n volledig-toegeruste gimnasium geopen vir gebruik deur personeel en hul families.
Die Groep plaas 'n groot premie op die voldoening aan die Beroepsgesondheidstandaarde vir werknemers.
Aftreevoorsiening: Suidwes het gedurende 2012/2013 verander van 'n losstaande pensioenfonds na 'n sambreelfonds. Die verandering het groot kostebesparings meegebring ten opsigte van administratiewe koste en risikovoordele.
Die werkgewerbydrae is deel van die werknemer se totale koste van indienshouding. Suidwes Landbou is ook 'n deelnemende werkgewer aan die voorsorgfonds vir die graanbedryf.
Werknemerverteenwoordiging in maatskappye beskerm die belange van sy lede deur interaksie met die Maatskappy se bestuur. So het werknemers 'n amptelike stem. Suidwes se dissiplinêre aksies voldoen aan wetlike vereistes sodat daar billik teenoor die werknemer, maar ook teenoor die werkgewer opgetree word. Daar is goeie verhoudinge met die verteenwoordigende vakbonde en die CCMA.